stanford-oval/wikipedia huggingface dataset:
Proteus (täsmennyssivu)

Proteus voi tarkoittaa seuraavia asioita:
Proteus, mytologian henkilö
Peregrinos Proteus, antiikin kreikkalainen filosofi
Proteus-oireyhtymä, harvinainen tauti
Proteus, Ranskassa kehitetty satelliittirunko
Proteus, Neptunuksen kuu
Olmi (Proteus anguinus), salamanterilaji
Proteus-aika, yhdysvaltalainen scifi-kauhuelokuva
Proteus-ilmiö, tieteelliseen julkaisutoimintaan liittyvä vinouma
DJ Proteus, suomalainen levyjuontaja
Scaled Composites Proteus, yhdysvaltalainen koelentokone
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Proteus”, voi hakea sivunnimihaulla, laajalla sivunnimihaulla tai tekstihaulla.
Port-aux-Français

| Port-aux-Français |
| --- | --- |
 Port-aux-Français vuonna 2004
Valtio:  Ranska
Territorio:  Ranskan eteläiset ja antarktiset alueet
Piiri:  Kerguelen
Väkiluku   (ei pysyvää asutusta, vaihtuvia tutkijoita):  45–100
 
 www.taaf.fr 
Infobox OKVirheellinen NIMI-arvo: 
Port-aux-Français on eteläisellä Intian valtamerellä sijaitsevan, Ranskan eteläisiin ja antarktisiin alueisiin kuuluvan Kerguelenin saariston pääkaupunki sekä isoin asutuskeskittymä.
Saarilla ei ole pysyvää asutusta, tutkijoiden määrä vaihtelee 45:stä talvella noin sataan kesällä. Saarilla toimii satelliittivataanottoasema vuodesta 1992.
Palvelut

Kaupungissa sijaitsee muun muassa useita tutkimusasemia, ja niitä tukevia palveluita ovat olleet baari, voimistelusali, sairaala, elokuvateatteri ja kirjasto sekä kappeli.
Lisäksi kaupungissa on ollut kaivostoimintaa - sieltä on kaivettu guanoa.
Aiheesta muualla

Kuvia tai muita tiedostoja aiheesta Port-aux-Français Wikimedia Commonsissa
Port Arthur (Texas)

| Port Arthur |
| --- | --- |
 Port Arthur

Valtio:  Yhdysvallat
Osavaltio:  Texas
Piirikunta:  Jefferson Orange
Pinta-ala:  
 – Kokonaispinta-ala:  372.3 km²
 – Josta vettä:  157.6 km² 
Korkeus:  2 m
Väkiluku (2010):  53 818
 – Väestötiheys:  250.5 as./km²
Aikavyöhyke:  UTC-6 (kesäaika UTC-5)
Lempinimi::  PA, PAT
Infobox OKVirheellinen NIMI-arvo: 
Port Arthur on kaupunki Texasin osavaltiossa, Yhdysvalloissa. Sen väkiluku oli vuoden 2010 väestönlaskennassa 53 818. Grapevine kuuluu pääosin Jeffersonin piirikuntaan. Pieni osa kaupungista kuuluu myös Orangen piirikuntaan.
Kuvia kaupungista

Port Arthur ilmasta katsottuna.
Port Arthurin satamaa.
Vuonna 2008 käytöstä poistettu Delta Queen -höyrylaiva.
Aiheesta muualla

Kuvia tai muita tiedostoja aiheesta Port Arthur (Texas) Wikimedia Commonsissa
Proteus-oireyhtymä

Proteus-oireyhtymästä kärsivä poika
Proteus-oireyhtymä eli Wiedemannin oireyhtymä on erittäin harvinainen tauti, jonka tunnusomaisia piirteitä ovat kasvaimen tapaiset muodostumat, kudoksen mosaiikkimaiset ylikasvualueet muun muassa päässä, luissa ja ihossa. Taudissa ovat yleisiä myös rasvapaukamat, paksut luomet ja verisuonikasvaimet. Taudin syitä ei edelleenkään tiedetä, eikä siihen ole olemassa hoitoa. Taudin oireiston kuvasi kokonaisuudessaan ensimmäisenä Hans-Rudolf Wiedemann ja hänen tutkijakollegansa vuonna 1983. Taudin esiintymistiheyden arvioidaan olevan elävänä syntyvillä lapsilla 1/100 000.
Tutkijat ovat selvittäneet Proteus-oireyhtymästä kärsivien geenimuutoksia ja geenimutaation osuutta taudin syntyyn. Yhdysvaltalaisen National Genome Research -instituutin tutkijat löysivät sairastuneissa kudoksissa mutaation geenissä AKT1.
Pilkkanimen elefanttimies saanut Joseph Merrick on kuuluisin Proteus-oireyhtymästä kärsinyt ihminen. Proteus-oireyhtymä on saanut nimensä Kreikan mytologiassa esiintyvältä muotoaan muuttavalta Proteus-hahmolta.
Pete Postlethwaite

| Pete Postlethwaite |
| --- | --- |
 Pete Postlethwaite vuonna 2004.
Henkilötiedot
Koko nimi:  Peter William Postlethwaite
Syntynyt: 16. helmikuuta 1946 Warrington, Englanti
Kuollut: 2. tammikuuta 2011 (64 vuotta)
Ammatti:  näyttelijä
Puoliso:  Jacqueline Morrish
Näyttelijä
Aktiivisena:  1975–2010
Aiheesta muualla
IMDb
Elonet
Peter William ”Pete” Postlethwaite, OBE (16. helmikuuta 1946 – 2. tammikuuta 2011) oli englantilainen näyttelijä. Postlethwaite näytteli kymmenissä elokuvissa, joista viimeiset olivat Inception ja The Town sekä Killing Bono.
Ura

Postlethwaite syntyi Warringtonissa, Cheshiressä. Hän oli nelilapsisen perheen nuorin. Postlethwaite opiskeli opettajaksi, kunnes 24-vuotiaana päätti seurata intohimoaan näyttelijänä. Hän opiskeli Bristol Old Vic -teatterikoulussa, minkä jälkeen hänen uransa alkoi liverpoolilaisessa Everyman Theatre -teatterissa.
Postlethwaite näytteli teatterissa ja sai pieniä rooleja useista televisiosarjoista kuten Horse in the House, Coronation Street ja Minder. Hän näytteli myös muutamissa televisioelokuvissa ja kuului 1980-luvulla myös Royal Shakespeare Companyyn.
Postlethwaiten läpimurtona pidetään elokuvaa Rakkaat muistot, joka ilmestyi vuonna 1988. Tämän jälkeen Postlethwaite sai rooleja useista suurista elokuvista kuten Alien 3 ja Viimeinen mohikaani. Hän näytteli elokuvassa Isän nimeen Giuseppe Conlonin roolia, josta hän oli ehdokkaana parhaan miessivuosan Oscar-palkinnon saajaksi 1993. Postlethwaite näytteli tämän jälkeen lukuisissa elokuvissa, kuten Epäillyt, Amistad ja William Shakespearen Romeo ja Julia, sekä televisiosarjoissa, kuten The Sins ja Criminal Justice. Hänet palkittiin pitkästä urastaan Brittiläisen imperiumin upseerin arvonimellä 2003.
Sairaudestaan huolimatta Postlethwaite jatkoi näyttelemistä aina viime hetkiin asti. Hän oli vielä mukana 2010 ilmestyneissä elokuvissa Titaanien taistelu, Inception ja The Town sekä keväällä 2011 ilmestyneessä Killing Bonossa.
Yksityiselämä

Postlethwaite oli myös poliittinen aktivisti. Hän muun muassa vastusti näkyvästi Irakin sotaa, toimi Make Poverty History -kampanjassa ja oli pääosassa vuonna 2009 ilmestyneessä dokumenttielokuvassa The Age of Stupid.
Postlethwaite oli naimisissa Jacqueline Morrishin kanssa, ja heillä oli kaksi lasta. Postlethwaitella diagnosoitiin kivessyöpä vuonna 1990. Hän kuoli syöpään 2. tammikuuta 2011.
Filmografia > Elokuvat

| 0 | 1 | 2 |
| --- | --- | --- |
|  Kaksintaistelijat (1977)  Fords on Water (1983)  Sikamainen juttu (1984)  The Dressmaker (1987)  Number 27 (1987)  Salajuoni (1987)  Rakkaat muistot (1988)  Hamlet (1990)  Alien 3 (1992)  Split Second – Saalistaja (1992)  Viimeinen mohikaani (1992)  Waterland (1992) Isän nimeen (1993)  Jurassic Park (1993)  Anchoress (1993)  Suite 16 (1994)  Epäillyt (1995)  Lauantai on pelipäivä (1996)  Suu messingillä (1996)  |  Viimeinen lohikäärme (1996)  James ja jättipersikka (1996)  William Shakespearen Romeo ja Julia (1996)  Crimetime (1996)  Amistad (1997)  Käärmeen suudelma (1997)  Brute (1997)  Kadonnut maailma – Jurassic Park (1997)  Jättiläisten varjossa (1998)  Wayward Son (1999)  The Divine Ryans (1999)  Kun maailma romahtaa (2000)  Rotta (2000)  8 sekuntia kuolemaan (2000)  Laivauutisia (2001)  Between Strangers (2002)  Triggermen (2002)  Puuttuva todiste (2004)  |  Petikaverit  (2004)  Red Mercury (2005)  Tumma vesi (2005)  Æon Flux (2005)  Uskollinen puutarhuri (2005)  The Omen (2006)  Valley of the Heart's Delight (2006)  Ghost Son (2007)  Rakkauden sinetti (2007)  Solomon Kane (2009)  The Age of Stupid (2009)  Ironclad (2010)  Titaanien taistelu (2010)  Inception (2010)  The Town (2010)  Killing Bono (2011)  |
Filmografia > Televisio

| 0 | 1 | 2 |
| --- | --- | --- |
|  Second City Firsts (1975)  Plays for Britain (1976)  Vielä virtaa (1978)  Going Straight (1978)  Doris and Doreen (elokuva, 1978)  Afternoon Off (1979)  Horse in the House (1979)  Play for Today (1981)  Coronation Street (1981)  Crown Court (1981)  Minder (1982-1983)  Mitch (1984)  Victoria Wood As Seen On T (1985)  Summer Season (1985)  Cyrano de Bergerac (1985, elokuva)  |  Coast to Coast (1987, elokuva)  Kuningattaren ja isänmaan puolesta (1988, elokuva)  Tales of Sherwood Forest (1989)  Paholaisen aarre (1990, elokuva)  Screenplay (1990)  Debut on Two (1990)  Boon (1990)  Zorro (1990)  Sairaalaelämää (1990, 1993)  The Grass Arena (1991, elokuva)  A Child from the South (1991, elokuva)  They Never Slept (1991, elokuva)  El C.I.D. (1992)  Between the Lines (1992)  Shakespeare: The Animated Tales (1992)  |  Lovejoy (1993)  Pie in the Sky (1994)  Sharpe's Company (1994, elokuva)  Sharpe's Enemy (1994, elokuva)  Sin Bin (1994, elokuva)  Martin Chuzzlewit (1994)  Äiti on aina äiti (1999, elokuva)  Eläinten kapina (1999, elokuva)  Liisa ihmemaassa (1999, elokuva)  Butterfly Collectors (1999, elokuva)  The Sins (2000)  Shattered City: The Halifax Explosion (2003)  Criminal Justice (2008)  |
Aiheesta muualla

Pete Postlethwaiten muistokirjoitus Helsingin Sanomissa
Pete Postlethwaite Internet Movie Databasessa. (englanniksi)
Pippuripallokala

| Pippuripallokala |
| --- | --- |
 Sininen värimuoto
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Arothron
Laji::  nigropunctatus
Kaksiosainen nimi
 Arothron nigropunctatus  (Bloch & Schneider, 1801) 
Katso myös
   Pippuripallokala Wikispeciesissä   Pippuripallokala Commonsissa 
Infobox OKNimi-testi OKIUCN-testi OK: 
Pippuripallokala (Arothron nigropunctatus) on pallokalojen heimoon kuuluva kalalaji. Lajia näkee joskus suurissa meriakvaarioissa. Pippuripallokaloja ei suositella pidettäviksi riutta-akvaariossa, koska ne syövät selkärangattomia ja korallien kärkiä. On myös tietoja, joiden mukaan pippuripallokala ei koskisi koralleihin akvaariossa.
Koko ja ulkonäkö

Pippuripallokala voi kasvaa luonnossa jopa 35 cm pitkäksi. Vartalossa on harvakseltaan selvärajaisia mustia pilkkuja. Pohjaväri muuttuu siniharmaasta keltavatsaiseksi. Myös täysin keltaisia ja melko sinisiä yksilöitä on.
Alkuperä

Pippuripallokala on peräisin Indopasifiselta merialueelta. Se viihtyy koralliriuttojen ulkoreunoilla missä on paljon selkärangattomia.
Käyttäytyminen

Pippuripallokaloja pidetään älykkäinä ja hyvämuistisina; ne oppivat tuntemaan ruokkijansa. Kala on reviiritietoinen, ja useampia kuin yhtä yksilöä varten pitää olla suuri akvaario.
Vesiolot ja ravinto

Pippuripallokala elää aidossa merivedessä. Toisin kuin jotkut muut pallokalat, se ei siirry jokisuiden murtoveteen missään elämänsä vaiheessa.
Pippuripallokala syö koralleja, äyriäisiä, nilviäisiä, sienieläimiä ja levää. Akvaariossa se syö lihapitoista ruokaa, ja on huolehdittava, että ruoassa on tarpeeksi kovia osia (esimerkiksi katkaravunkuoria) jotta kalan hampaat kuluvat tasaisesti. Ruokailutottumuksiensa takia pippuripallokalat likaavat vettä, joten akvaarion puhdistus ja suodatus on tärkeää.
Keltainen värimuoto
Puolustuskeskus

Puolustuskeskus on komppanian toiminta-alue. Joukkueen toiminta-alue on tukikohta. Komppanian hallussa pitämä alue voi olla 1 km x 2 km jakautuneena kolmen tai neljän joukkueen tukikohtiin. Puolustuskeskus on siellä, missä komppanian päällikkö pääasiassa johtaa toimintaa.
Prospekt Mira

Prospekt Mira voi tarkoittaa seuraavia:
Prospekt Mira, katu Moskovassa
Metroasemat

Prospekt Miran metroasema (Koltsevaja), Koltsevaja-linjan asema.
Prospekt Miran metroasema (Kalužsko-Rižskaja), Kalužsko-Rižskaja-linjan asema.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Prospekt Mira”, voi hakea sivunnimihaulla, laajalla sivunnimihaulla tai tekstihaulla.
Porin Työväen Soittokunta

Porin Työväenyhdistyksen soittokunta 1920-luvulla.
Porin Työväen Soittokunta ry (myös PTS Suuri Puhallinorkesteri, PTS-Band) on vuonna 1887 perustettu porilainen puhallinorkesteri. Yhdistyksessä toimii nykyään kolme eri kokoonpanoa; PTS Suuri puhallinorkesteri, Delta Eleven Brass Band ja PTS Brass Quintet. Kapellimestarina on vuodesta 2013 lähtien toiminut Tommi Tuominen. PTS on Suomen Työväen Musiikkiliiton vanhin jäsen yhdessä samana vuonna perustetun Tampereen Työväenyhdistyksen Soittokunnan kanssa.
Historia

Porin Työväen Soittokunta sai alkunsa syyskuisena tiistaina 1887, kun aiemmin maaliskuussa toimintansa aloittaneen Porin Työväenyhdistyksen toimikunnan kokouksessa ”Nostettiin kysymys torvien hankkimisesta yhdistyksen jäsenten kesken perustettavaa torvisoittokuntaa varten ja kehotettiin hra Kauppinen asiasta keskustelemaan asian tuntevain kanssa. Yhdeksän torvea olisi hankittava”. Aloitteentekijänä oli työväenyhdistyksen johtohahmoihin kuulunut kansakoulunopettaja Matti Kauppinen. Porin Työväenyhdistyksen lisäksi PTS on 1900-luvun alkuvuosina toiminut myös 1899 perustetun Porin metallityöväen ammattiosasto nro 6:n alaisuudessa.
Soittokunnan kapellimestareita ovat olleet muun muassa Emil Hällström 1912–1918 sekä Heino Hänninen 1972–2012. PTS on julkaissut kaksi musiikkikasettia Albumi I ja Albumi II vuosina 1989 ja 1991.
Kirjallisuutta

Kontula, Tapani: Työ kättemme ja hengenkin: Porin työväen soittokunta 100 vuotta. Porin työväen soittokunta, Pori, 1987.
Aiheesta muualla

Porin Työväen Soittokunnan kotisivut
Peter Neururer

| 0 | 1 | 2 |
| --- | --- | --- |

Henkilötiedot
Koko nimi: Peter Neururer
Syntymäaika: 26. huhtikuuta 1955 (ikä 69)
Syntymäpaikka: Marl, Nordrhein-Westfalen, Saksa
Seura
Seura: –
Tehtävä: Päävalmentaja
Seurat
| Vuodet | Seura | O (M) |
|   |  SpVgg Marl  DJK Gütersloh  VfB Remscheid  STV Horst-Emscher  ASC Schöppingen |   |
Valmennusura
1984–1985 1985–1986 1987 1988–1989 1989–1990 1991 1991–1993 1994–1995 1996–1997 1999 1999–2000 2000–2001 2001–2005 2005–2006 2008–2009 2013–2014:  TuS Haltern  SG Weitmar  Rot-Weiß Essen  Alemannia Aachen  FC Schalke 04  Hertha BSC  1. FC Saarbrücken  Hannover 96  1. FC Köln  Fortuna Düsseldorf  Kickers Offenbach  Rot-Weiß Ahlen  VfL Bochum  Hannover 96  MSV Duisburg  VfL Bochum
 Seurajoukkueuran tilastot kattavat vain kansalliset sarjat.
Peter Neururer (s. 26. huhtikuuta 1955) on saksalainen jalkapallovalmentaja ja entinen jalkapalloilija. Hän toimii saksalaisen tv-kanava sport1:n jalkapalloasiantuntijana.
Ura pelaajana

Neururerin pelaajaura jäi varsin vaatimattomaksi Saksan amatöörisarjoissa.
Ura valmentajana > Meriitit valmentajana

2.Bundesliiga: 1992
Pikku Hukka

Pikku Hukka on Aku Ankka -sarjakuvajulkaisuissa esiintyvä susihahmo. Hän on Sepe Suden poika. Hän esiintyy nykyisin varsinkin Aku Ankka -ekstran sivuilla.
Historia

Pikku Hukan ensiesiintyminen sarjakuvassa tapahtui tammikuussa 1945 Walt Disney's Comics and Stories -lehden numerossa 52. Animaatiossa hahmon malli oli nähty jo aiemmin, kun vuonna 1936 julkaistussa lyhytanimaatiossa Three Little Wolves Sepellä oli kolme ilkeää poikaa. Elokuvan pohjalta Al Taliaferron tekemä sarjakuvaversio julkaistiin pian sen jälkeen jatkosarjana yhdysvaltalaisten sanomalehtien sunnuntainumeroissa ja nähtiin myös Suomessa Seura-lehdessä. Toisen maailmansodan loppuvaiheessa käsikirjoittaja-piirtäjä Chase Craig sai idean jatkaa susiperheestä kertovaa sarjakuvaa, mutta Carl Barksin ehdotuksesta kolme ilkeää sudenpentua muutettiin yhdeksi kiltiksi, jotta hahmo toimisi vastavoimana isälleen ja koska sarjakuviin ei haluttu muita kolmosia Tupun, Hupun ja Lupun lisäksi. Koko nimi Pikku paha hukka (Li'l Bad Wolf) oli jo heti aluksi harhaanjohtava, kun mallikelpoista ei voi kutsua pahaksi, ja siksi suomenkielisen Aku Ankka -lehden toinen päätoimittaja Alli Peltonen pudotti pois määritelmän alkuvuodesta 1970.
Pikku Hukka -sarjakuvien kulta-aika jatkui 1940-luvun jälkipuoliskolta 1950-luvun loppuun. Ensimmäisten Pikku Hukka -sarjakuvien piirtäjäksi valittiin Carl Buettner, joka piirsi susiseikkailuja runsaan vuoden ajan ja ensimmäistä sarjaa lukuun ottamatta myös käsikirjoitti kaikki tarinat itse. Hänen jälkeensä susien ja possujen seikkailuja piirsivät esimerkiksi Dick Moores, Paul Murry, Gil Turner, Harvey Eisenberg ja Jack Bradbury.
Hahmo

Sepe Suden ja Pikku Hukan välille on viritetty pysyvä jännite, kun toinen yrittää koko ajan tyydyttää saalistusviettiään ja toinen yrittää estää isäänsä toteuttamasta aikeitaan. Lisäksi Pikku Hukka laitettiin ystävystymään kolmen pienen porsaan kanssa, mikä oli pahojen susien perinteen vastaista. Pikku Hukka on kiltti pieni susi, mutta hänen paha isänsä yrittää kaikin keinoin kasvattaa tästä pahaa (esim. pakottamista, mielistelyä, lahjontaa ja jopa hypnoosia), mutta ei ole siinä onnistunut. Yleensä Pikku Hukka (tai Veli Nalle) on se, joka pelastaa kolmen pienen porsaan, Veli Viulun, Veli Huilun ja Veli Pontevan, isänsä kynsistä.
Pikku Hukan äidistä ei ole mitään tietoa, eikä tätä ole mainittu erityisesti missään tarinassa. Pikku Hukka luultavasti kuitenkin perii kiltteytensä häneltä tai sitten isoäidiltään.
Pirttisaari (Porvoo)

| Pirttisaari |
| --- | --- |
 Hamnholmen, Pörtö ja Bodö, taustalla Kaunissaari
Maantiede
Muut nimet:  Pörtö
Saariryhmä:  Porvoon saaristo
Merialue:  Itämeri
Pinta-ala:  1,55 km²
Valtio
Valtio:  Suomi
Maakunta:  Uusimaa
Kunta:  Porvoo
Väestö
Väkiluku:  12
Infobox OKNimi-testi OK: 
Pirttisaari (ruots. Pörtö) on saari Porvoon ulkosaaristossa, jossa oli merivartioasema ja joka on tunnettu veneveistämöistään. Saarella on kuvattu vuonna 1936 julkaistun VMV 6 -elokuvan ulkokohtaukset. Entinen sotilasalue on nykyisin Uudenmaan virkistysalueyhdistyksen hoitama ulkoiluale, jossa on mm. retkisatama poijuineen.
Pirttisaari on ollut asuttuna 1700-luvun alusta saakka. Nykyisin ympärivuotisia asukkaita on noin kymmenen ja kesäasukkaita moninkertainen määrä. Pirttisaari oli 1900-luvulla puolustusvoimien linnakesaari. Muistona tältä ajalta Metsähallituksen hallinnoimalla Mellauddenilla on yksi tykki ja Uudenmaan virkistysalueyhdistyksen Lerviksuddenilla kaksi tykkiä. Lisäksi alueella on tulenjohtotorni ja paljon bunkkereita.
Pirttisaari (Simo)

Pirttisaari
| --- | --- |
Sijainti:  65°38.641′N, 024°50.175′E, Simo Lappi Suomi
Merialue:  Perämeri
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Pirttisaari on asumaton ja maannousun myötä yhteenkasvanut saari Simon kunnan vesialueella Maksniemen kylän edustalla Perämerellä. Saari sijaitsee noin kaksi kilometriä itäkaakkoon Ykskuusen niemen kärjestä ja noin kolme kilometriä länteen Simoniemestä. Muut läheiset saaret ovat Tynttyrit, Ööperit, Koivuluoto, Pihlajakari ja Verkkosaari.
Saari on asumaton ja pääasiassa lehtimetsän ja pensaikon peitossa. Saaren pohjoispuolella on veneväylä ja pohjoisrannalla on kiinnityspaikkoja veneille. Saaren laki on avointa kukkivaa ketoa, ja saari on suosittu retkeily- ja virkistyskohde. Saaren rantoja kiertää myös luontopolku, ja sen etelärannalla on laavu.
Saarella on aiemmin ollut sahatyöläisten asuinpaikka, ja siellä on ollut 1800-luvulta saakka noin puolen vuosisadan ajan pysyvää asutusta, ja saarella on edelleen vanhojen rakennusten raunioita. Asutuksen väkiluku on parhaimmillaan ollut noin sata henkilöä.
Saaren rantoja reunustavat kiiltopajuista sekä nuorista hieskoivuista muodostuva pensasto. Saarella kasvavat myös kissankäpälät, kissankellot ja ahomansikat sekä nurmi-, ranta- että rohtotädykkeet.
Piru irti

| Piru irti> American Gothic |
| --- | --- |
Tyyli:  kauhu
Kestoaika:  60 minuuttia
Luoja(t):  Shaun Cassidy
Pääosissa:  Gary Cole Paige Turco Lucas Black
Alkuperämaa:   Yhdysvallat
Alkuperäiskieli:  englanti
Verkko:  CBS (Yhdysvallat) MTV3 (Suomi)
Esitetty:  22. syyskuuta 1995 – 11. heinäkuuta 1996
Tuotantokausia:  1
Jaksoja:  22
Aiheesta muualla
IMDb 
Piru irti (American Gothic) oli yhdysvaltalainen television kauhusarja, jonka on käsikirjoittanut Shaun Cassidy ja tuottajana toimi Sam Raimi. Sarjaa tehtiin vain yksi esityskausi, jonka ensiesitys oli CBS-kanavalla 22. syyskuuta 1995 – 11. heinäkuuta 1996. Sarja esitettiin myös Suomessa ja sen ensiesitys oli MTV3-kanavalla 3. kesäkuuta 1997.
Sarjan pääosissa olivat Gary Cole, Paige Turco ja Lucas Black. Se sijoittuu fiktiiviseen Trinityn kaupunkiin Etelä-Carolinassa, jonka seriffinä toimii Colen esittämä paha Lucas Buck.
Pikku Hosionlammi

| Pikku Hosionlammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°54′38″N, 23°53′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Iso Hosionlammiin 
Mittaustietoja
Pinnankorkeus:  129,8 m 
 fiPikku Hosionlammi 
Pikku Hosionlammi on Kanta-Hämeessä Tammelassa Lautaportaalla sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.
Maantiede

Soikion muotoinen lampi on halkaisijaltaan 80 metriä ja se sijaitsee pienen ojitetun suon keskellä. Suon pohjoispuolta reunustaa Pätinkiharju. Harjun reunaan rajautuvat myös Iso Hosionlammi ja Hautalammi ja on mahdollista, että kolme järveä ovat maaston muodon perusteella suppia.
Historia

Vuoden 1884 Senaatin kartastossa Ison Hosionlammin nimi kirjoitettiin "Ylösjärvi". Kartassa ei kuitenkaan lue lammen omaa nimeä.
Proteus Airlinesin lento 706

Proteus Airlinesin lento 706 oli ranskalaisen Proteus Airlinesin sisäinen reittilento Ranskassa Saint-Exupéryn kansainväliseltä lentoasemalta Lorient-Lann Bihouén lentoasemalle 30. heinäkuuta 1998. Lähestyessään määränpäätään lentoa operoinut Beechcraft 1900D poikkesi kurssistaan kohti SS France -alusta, jonka ympärillä oli paljon pienkoneita. Kello 15:58 siihen törmäsi Cessna -mallinen kone, ja molemmat putosivat mereen. Kaikki 14 Beechcraft -koneessa ollutta matkustajaa ja miehistön jäsentä, sekä yksi Cessnassa ollut lentäjä saivat surmansa.
Lento

Proteus Airlines 706 oli lähestymässä heidän määränpäähänsä, kun koneen tuntematon matkustaja tuli ohjaamoon ja pyysi lentäjiä lentämään koneen SS Francen ympäri. Koneen pitäisi silloin laskeutua tutkakatveen alapuolelle. Miehistö pyysi kello 15:54 siirtyä visuaaliseen lentotilaan, johon lennonjohto antoi luvan. Koneen saavutettua SS France se alkoi kiertää sitä 17 astetta vasemmalle kallistuneena.
Toisessa onnettomuuskoneessa oli pilottina 69-vuotias entinen Air Inter -lentoyhtiön pilotti, jolla oli yli 20 000 lentotuntia. Hän oli myös tullut katsomaan Ranskan suurinta alusta. Hetkiä ennen onnettomuutta Beechcraft-kone näkyi Cessnalle kuolleessa kulmassa, joten pilotti ei voinut nähdä sitä. Proteus Airlines 706:n perämies ei nähnyt Cessnaa, koska hän teki laskeutumisvalmisteluja. Kapteenikaan ei nähnyt sitä, koska perämies oli oikeanpuoleisen ikkunan edessä.
Sekunteja ennen törmäystä Proteus Airlines 706 tuli lopulta näkyviin, mutta mitään ei ollut enää tehtävissä. Noin 600 metrin korkeudessa Cessna osui Beechcraft -koneen peräosaan oikealta puolelta, halkaisten koneen kahtia. Molemmat koneen putosivat 1,5 kilometrin päähän SS Francesta ja upposivat 9-15 metrin syvyyteen.
Pikku Hirvasjärvi (Pello)

| Pikku Hirvasjärvi |
| --- | --- |
Valtiot:  Suomi
Paikkakunta:  Pello
Koordinaatit:  66°51′21″N, 24°51′06″E
Vesistöalue ja valuma-alueen tietoja
Laskujoki:  oja Isoon Hirvasjärveen 
Järvinumero:  67.964.1.004
Mittaustietoja
Pinnankorkeus:  118,5 m  
Rantaviiva:  1,306 km  
Pinta-ala:  6,393 ha  
Saaria:  ei saaria 
 fiPikku Hirvasjärvi 
Pikku Hirvasjärvi  on Lapissa Pellossa Rattosjärven kylän lähellä sijaitseva järvi.
Maantietoa

Järven pinta-ala on 6,4 hehtaaria, se on 600 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Rattosjärven valuma-alueeseen (67.964) se kuuluu. Järven vedenpinnan korkeus on 118,5 metriä mpy.